সীমা পাহওয়া
সীমা ভার্গব পাহওয়া (১০ ফেব্রুয়ারি ১৯৬২) হলেন একজন ভারতীয় অভিনেত্রী ও চলচ্চিত্র নির্মাতা। তিনি দূরদর্শন চ্যানেলের সোপ অপেরা হাম লোগ (১৯৮৪-১৯৮৫)-এ অভিনয় করে খ্যাতি অর্জন করেন। তিনি বরেলি কি বরফি ও শুভ মঙ্গল সাবধান (২০১৭) এবং বালা (২০১৯) চলচ্চিত্রে অভিনয় করে তিনটি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেছেন। এছাড়া তিনি আঁখোঁ দেখি (২০১৪) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার লাভ করেন।